als_Latn dik_Latn sag_Latn
Dëshmia kundër Oliverit
Shefki Kasumi thotë se më 14 prill 1999 e ka parë Oliver Ivanovicin të ulur në shkallët e një ndërtese me uniformë të kaltër, me kapelë dhe maskë.
Politiko
E Mërkurë, 18 Shkurt 2015 | 19:43
0 Komente.
Shefki Kasumi, me profesion taksist ka dëshmuar sot në gjykimin ndaj Oliver Ivanoviq dhe ndaj katër serbëve tjerë që akuzohen për krime lufte ndaj shqiptarëve.
Kasumi ka thënë se më 14 prill 1999 e ka parë Oliver Ivanoviqin të ulur në shkallët e një ndërtese me uniformë të kaltër, në kokë ka pasur një kapelë dhe me maskë në fytyrë.
Në pyetjen e mbrojtjes se nga cila largësi e kishe parë Ivanoviqin ai tha se ka qenë 20 deri 30 metra.
Kasumi është dëshmitari i katërt nga 18 që do të dëshmojnë në lidhje me ngjarjet e vitit 1999.
Ivanoviq akuzohet se në Kosovë ka kryer krime lufte ndaj popullatës civile shqiptare në vitin 1999. Bashkë me të po akuzohen edhe Dragoljub Delibashiq, Aleksandër Llazoviq dhe Ilija e Nebojsha Vujaqiq.. gjykimi do të vazhdojë nesër me marrjen në pyetje të dëshmitarit Kadrush Abazi. / KP
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn